تورکیه نینگ استانبول شهریده روسیه و اوکراین تامان لری هیئت لری نینگ اوچره شووی اداققه ییتدی.
ییغیلیش آرتیدن روسیه هیئتی تامانیدن بیریلگن بیاناتده, "بعضی موضوع لر بوییچه کیلیشیب آلدیک.  اوکراین نینگ پیشنهاد لری نی (روسیه جمهوررئیسی ولادیمیر) پوتین گه بیلدیره میز.  تشقی ایش لر وزیرلری نینگ کیلیشیب آلیشی تقدیرده پوتین بیلن (اوکراین جمهوررئیسی ولادیمیر) زلنسکی نینگ اوچره شیشی ممکن" دییه قید ایتیلدی.
اوکراین هیئتی ایسه بیرگن بیاناتیده, آره سیده تورکیه نینگ هم موجود بولگن 8 اولکه نی گرنتی ایتووچی اولکه لر اوله راق کوریش نی ایسته گن لیک لری نی بیلدیررایکن, "روسیه بیلن کیلیشوو, گرنتی ایتووچی اولکه لر بیلن بیرگه امضاله نه دی" دییه قید ایتدی.
اوکراین هیئتی سوز لری نی قوییده گیچه دوام ایتتیردی:
"ناتو گه اعضا بولمه یمیز لیکن اوروپا بیرلیگی دن واز کیچمه یمیز.  کیلیشووده هیچ بیر نرسه نینگ اوروپا بیرلیگی اعضالیگی گه مانع بولمه یدیگن لیگی بیلدیریلدی.  قیریم مسئله سی نینگ ییچیلیشی کیره ک.  قیریم اشغال ایتیلگن بیر منطقه دن عبارت".
اوکراین هیئتی, روسیه نی مذاکره لر دوام ایترایکن, کوچ دن فایده لنمسلیککه چقیرگن لیگی نی بیلدیررایکن, قرشی تامان گه فکرلری نی بیلدیرگن لیک لری و جواب کوتیاتگن لیک لری نی معلوم قیلدی.
تورکیه جمهوریتی جمهوررئیسی رجب طیب اردوغان اوشبو ییغیلیش نینگ آچیلیشیده معروضه قیلدی.
اردوغان, "عادلانه بیر تینچلیک نینگ مغلوب تامانی بولمه یدیگن لیگی گه ایشانه میز. اوروش نینگ دوام ایتیشی هیچ بیر تامان نینگ فایده سی گه بولمه یدی. منطقه سیده کوپلب یمان حادثه لر گه شاهد بولگن بیر اولکه صفتیده قاره دینگیز نینگ شمالیده بونگه اوخشش بیر وضعیت نینگ پیدا بولمس لیگی اوچون سعی و حرکت قیلدیک. خلق ارا مقیاسده ایکله تامان نینگ (روسیه و اوکراین) حقی و حساسیت لری نی نظرده توتیب عادلانه بیر سیاست آلیب باردیک" دییه قید ایتدی.
جمهوررئیس اردوغان اوز سوز لری نی, "زودلیک بیلن آتشکیسین و تینچلیک نینگ اورنه تیلیشی همه نینگ فایده سی گه بوله دی.  ایندی مذاکره لرنینگ انیق نتیجه بیریشی وقتی نینگ کیلگن لیگی نی اویله ماقده میز. سیز هیئت اعضا لری صفتیده تاریخی بیر مسئولیت گه ایگه سیز.  خلق ارا جامعه سیز لردن کیله دیگن خیرلی و مژده لی خبر لرنی کوتماقده" شکلیده دوام ایتتیردی.
اردوغان, "سیزلرنینگ مذاکره لر ده موفقیت قولگه کیریتیشینگیز کیینگی باسقیچ دن عبارت رهبر لر اورته سیده گی اوچره شوو نی هم ممکن قیله دی.  بونده ی بیر اوچره شوو گه هم میزبان لیک قیلیش گه تیارمیز" دییه قید ایتدی.
عینی دمده اوکراین تشقی ایش لر وزیری دیمیترو کولبا هم اوشبو مذاکره لر حقیده بیانات بیردی.
کولبا, "تورکیه ده گی مذاکره لرده هیچ بولمه سه بشری معما لرنینگ ییچیلیشی و شونده ی قیلیب آتشکیسین نینگ اورنه تیلیب بونینگ دوام ایتتیریله آلیشی اوچون بیر کیلیشوو نینگ تامین ایتیلیشی نی طلب ایتماقده میز" دییه قید ایتدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
